બીજી બાજુ ખેડૂતોની નારાજગી દૂર કરવા તરત જ કેન્દ્રીય કૃષિ રાજ્યમંત્રી ગજેન્દ્રસિંહ શેખાવત ખેડૂતોને મળવા પહોંચી ગયા હતા અને સરકાર તરફથી ખાતરી આપી હતી કે ખેડૂતોની માંગને લઇને અમે સહમત છીએ. જો કે, કેન્દ્રીય રાજ્યમંત્રીએ કેટલીક બાબતોનો ઉલ્લેખ કર્યો હતો. ભારતીય કિસાન યુનિયનના પ્રવક્તાનું કહેવું છે કે, મોટાભાગની માંગ સ્વીકારાઈ હોવા છતા ઘણી માંગ સ્વીકારાઈ નથી. આ પહેલા કેન્દ્રીય કૃષિરાજ્યમંત્રી ગજેન્દ્રસિંહ શેખાવતે ખેડૂતોની મુલાકાતને લઇને ભારતીય કિસાન યુનિયનના મુદ્દે વાત કરી હતી. ભારતીય કિસાન યુનિયન પ્રેરિત આંદોલન રાજનીતિક પ્રેરિત હોવાની પણ વાત કરી હતી.